CELEX: C2007/056/09
Language: fi
Date: 2007-03-10 00:00:00
Title: Asia C-278/05: Yhteisöjen tuomioistuimen tuomio (toinen jaosto) 25.1.2007 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Carol Marilyn Robins ja John Burnett v. Secretary of State for Work and Pensions (Työntekijöiden suoja työnantajan maksukyvyttömyystilanteessa — Direktiivi 80/987/ETY — Direktiivin täytäntöönpano — 8 artikla — Yhtiön tai yhtä useamman yhtiön yhteiset lisäeläkejärjestelmät — Vanhuusetuudet — Saavutettujen oikeuksien suojaaminen — Suojaamisen laajuus — Jäsenvaltion vastuu direktiivin virheellisestä täytäntöönpanosta — Vastuun syntymisen edellytykset)

10.3.2007   
            
            
               FI
            
            
               Euroopan unionin virallinen lehti
            
            
               C 56/6
            
         Yhteisöjen tuomioistuimen tuomio (toinen jaosto) 25.1.2007 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Carol Marilyn Robins ja John Burnett v. Secretary of State for Work and Pensions
   (Asia C-278/05) (1)
   
   (Työntekijöiden suoja työnantajan maksukyvyttömyystilanteessa - Direktiivi 80/987/ETY - Direktiivin täytäntöönpano - 8 artikla - Yhtiön tai yhtä useamman yhtiön yhteiset lisäeläkejärjestelmät - Vanhuusetuudet - Saavutettujen oikeuksien suojaaminen - Suojaamisen laajuus - Jäsenvaltion vastuu direktiivin virheellisestä täytäntöönpanosta - Vastuun syntymisen edellytykset)
   (2007/C 56/09)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (Chancery Division)
   Pääasian asianosaiset
   
      Kantajat: Carol Marilyn Robins ja John Burnett
   
   
      Vastaaja: Secretary of State for Work and Pensions
   Oikeudenkäynnin kohde
   Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20.10.1980 annetun neuvoston direktiivin 80/987/ETY (EYVL L 283, s. 23) 8 artiklan tulkinta — Työntekijöiden välittömien tai tulevaisuuteen kohdistuvien vanhuusetuuksia koskevien oikeuksien turvaamista koskevan velvollisuuden laajuus
   Tuomiolauselma
   
               1)
            
            
               Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20.10.1980 annetun neuvoston direktiivin 80/987/ETY 8 artiklaa on tulkittava siten, että jos työnantaja on maksukyvytön ja jos yhtiön tai useamman yhtiön yhteisen lisäeläkejärjestelmän varat eivät ole riittävät, jäsenvaltioilla ei ole velvollisuutta itse taata saavutettujen vanhuusetuuksia koskevien oikeuksien rahoitusta eikä näitä etuuksia ole maksettava kokonaisuudessaan.
            
         
               2)
            
            
               Pääasian oikeudenkäynnissä kyseessä olevan kaltainen suojajärjestelmä on ristiriidassa direktiivin 80/987 8 artiklan kanssa.
            
         
               3)
            
            
               Siinä tapauksessa, että direktiivin 80/987 8 artiklaa ei ole saatettu asianmukaisesti osaksi kansallista oikeusjärjestystä, kyseessä olevan jäsenvaltion vastuun syntymisen edellytyksenä on, että todetaan, että kyseinen valtio on rikkonut ilmeisellä ja vakavalla tavalla sen harkintavallalle asetettuja rajoja.
            
         
      (1)  EUVL C 243, 1.10.2005.